text: इस्लामाबाद = पकिस्तान की सीक्रेट सर्विस एजेंसी के पूर्व डीजी असद दुर्रानी ने हाल में पूर्व रॉ चीफ ए. एस. दुलत के साथ मिलकर एक किताब लिखी है, जिसपर पाकिस्तान भड़क गया है। भारत-पाकिस्तान के रिश्तों पर छपी इस किताब पर पाकिस्तानी सेना ने आपत्ति जताते हुए दुर्रानी को उनके समक्ष पेश होने तक को कह दिया है। ‘स्पाई क्रॉनिकल’ नाम की यह किताब हाल में आई है। इसमें कश्मीर समस्या, करगिल युद्ध, ओसामा बिन लादेन का मारा जाना, कुलभूषण जाधव की गिरफ्तारी, हाफिज सईद, बुरहान वाणी समेत कई मुद्दों पर बात है।